AIŠKINAMASIS RAŠTAS

Dėl Molėtų rajono savivaldybės viešųjų asmens sveikatos priežiūros įstaigų stebėtojų tarybų sudarymo

1. Parengto tarybos sprendimo projekto tikslai ir uždaviniai:

Tarybos sprendimo projektas yra teikiamas pasibaigus VšĮ Molėtų ligoninės, VšĮ Molėtų rajono greitosios medicinos pagalbos centro, VšĮ Molėtų r. pirminės sveikatos priežiūros centro stebėtojų tarybų 5 metų laikotarpiui. Lietuvos Respublikos sveikatos priežiūros įstaigų įstatymo 33 straipsnio 3 dalyje numatyta, kad įstaigos stebėtojų taryba sudaroma iš dviejų viešosios įstaigos savininko teises ir pareigas įgyvendinančios institucijos paskirtų asmenų; dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens. Stebėtojų tarybos narių kadencijų skaičius nėra ribojamas. Į stebėtojų tarybą negali būti paskirti asmenys, kurie dirba įstaigos vadovu, vadovo pavaduotoju, padalinių ir filialų vadovais, vyriausiaisiais finansininkais (buhalteriais), dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijoje, veikiančioje prie Sveikatos apsaugos ministerijos.

1. Siūlomos teisinio reguliavimo nuostatos:

Šiuo tarybos sprendimo projektu įgyvendinamo Respublikos sveikatos priežiūros įstaigų įstatymo 33 straipsnio ir Lietuvos Respublikos viešųjų įstaigų įstatymo 10 str. 1 d. 5 p. nuostatos siekiant užtikrinant įstaigų veiklos viešumą bei sudarytas kolegialus organas ir sudaryti viešųjų sveikatos priežiūros įstaigų stebėtojų tarybas, užtikrinant įstaigų veiklos viešumą, patarti viešosios įstaigos dalininkui ir (ar) dalininko (savininko) teises ir pareigas įgyvendinančiai institucijai viešosios įstaigos veiklos klausimais.

1. Laukiami rezultatai:

Priėmus teikiamą sprendimą neigiamų pasekmių nenumatoma.

1. Lėšų poreikis ir jų šaltiniai:

Nėra

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.